*A rendelet tervezet elfogadásához*

***az Mötv. 50. §-a alapján minősített többség*** *szükséges,*

*az előterjesztés nyilvános ülésen tárgyalható!*

*81. számú előterjesztés*

*Bátaszék Város Önkormányzata 2023. évi zárszámadási rendeletének jóváhagyása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Tóthné Lelkes Erika pénzügyi irodavezető  Adorján Viktória gazdálkodási ügyintéző    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  valamennyi bizottság |

**Tisztelt Képviselő-testület!**

A képviselő-testület az államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, az Alaptörvény 32. Cikk (2) bekezdésében meghatározott feladatkörében eljárva fogadja el a jegyző által elkészített zárszámadási rendelet-tervezetet. E tervezetet a polgármester úgy terjeszti a képviselő-testület elé, hogy az a költségvetési évet követő ötödik hónap utolsó napjáig a zárszámadásról szóló rendelet hatályba lépjen.

Bátaszék Város Önkormányzata 2023. évi pénzügyi tervének végrehajtásáról szóló zárszámadás elkészült, melyet az alábbiak szerint terjesztek a Képviselő-testület elé.

**I.**

**Bevezető**

Bátaszék Város Önkormányzata Képviselő-testülete 2023. február 15-én fogadta el az önkormányzat 2023. évi költségvetéséről szóló 1/2023. (III. 17.) számú rendeletét, ami a költségvetés végrehajtásának időszakában 5 alkalommal módosításra került.

A Testület az egyes módosításokat az 5/2023. (IV. 28.) önkormányzati rendelettel, a 9/2023. (VI. 23.) önkormányzati rendelettel, a 11/2023. (VIII. 31.) önkormányzati rendelettel, a 22/2023. (XII. 17.) önkormányzati rendelettel, valamint a 4/2024. (III. 22.) önkormányzati rendelettel fogadta el.

A képviselő-testület folyamatosan tájékozódott az időarányos teljesítésekről.

A 2023. évi tervezéskor a korábbi évek gyakorlata szerint, az alábbiak figyelembe vételével állítottuk össze Bátaszék Város Önkormányzatának költségvetését:

Elsődleges célként tűztük ki a kötelező feladatok ellátásához szükséges működési fedezet biztosítását a személyi állományt érintő bérintézkedések végrehajtása mellett.

A dologi kiadások vonatkozásában az inflációkövető emelés, a rezsiköltségek vonatkozásában az ismert tényszámok és díjak szerinti tervezés elvét követtük.

A szociális támogatások, ösztöndíj támogatások vonatkozásában legalább az előző évi tényszámoknak megfelelő összeg biztosítása volt a cél, emellett a városüzemeltetési feladatok között a folyamatos üzemeléshez, az alap feladatokhoz szükséges forrás biztosítását is tartalmazta az elfogadott költségvetés. Fedezetet kellett teremtettünk a 2022. évben már vállalt, a 2023. évre áthúzódó kötelezettségekre, beleértve a folyamatban lévő beruházásokra történő felhasználást is.

A lakosságot, a civil szférát érintő nem kötelező feladatok körének a lehetőségekhez mérten, a lehető legnagyobb mértékben történő visszatervezése is megtörtént.

A költségvetési egyensúlyt a viszonylag jelentős mértékű pénzmaradvány igénybe vétele mellett ingatlan-értékesítésből és közhatalmi bevételekből származó forrással, a Kft-k esetében a vállalkozási tevékenység többlet ár bevételéből, illetve ingatlanértékesítésből származó bevétellel biztosítani lehetett, külső forrás bevonására tervszinten nem volt szükség.

Bátaszék Város lakosainak száma 2023. január 1-jén 6299 fő volt.

**II.**

### Önkormányzati feladatellátás általános értékelése

**2023. évi feladatellátásról részletes beszámoló az intézményektől:**

**Bátaszéki Mikrotérségi Óvoda, Bölcsőde és Konyha 2023.**

Az óvodai és bölcsődei nevelő munka szervezésének szabályait a 2011. évi CXC. tv. a nemzeti köznevelésről, az 1997. évi XXXI. tv. a gyermekek védelméről és a gyámügyi igazgatásról, valamint az e törvényekhez kapcsolódó kormány és miniszteri rendeletek szabályozzák, és egyben meghatározzák a jövő nevelési irányát.

A Bátaszéki Mikrotérségi Óvoda, Bölcsőde és Konyha többcélú intézmény (köznevelési, szociális) négy óvodából, egy bölcsődéből és két főzőkonyhából tevődik össze. Önállóan működő költségvetési szerv.

Az intézmény fenntartási és működési költségeit a naptári évre összeállított költségvetés irányozza elő, amelyet a Bátaszéki Mikrotérségi Óvoda és Bölcsőde Intézményfenntartó Társulása hagy jóvá.

1. **Épületfeltételek, kihasználtság (felújítás)**

**Óvodák**

Bátaszéken 9 csoportban, Alsónyéken, Alsónánán és Pörbölyön 1-1 csoportban kerültek a gyerekek elhelyezésre. A tizedik csoportszoba reggel 6.00-7.00-ig az ügyeletes szoba, itt várja a korán érkezőket az ügyeletes pedagógus. Valamint a tehetséggondozó és fejlesztő foglalkozásoknak ad helyet délelőtt és délután egyaránt.

Az óvodák külső és belső képe megfelelő, rendezett.

Külön foglalkoztató helyiség található a logopédus és a gyógy testnevelő számára, amelyek Bátaszéken a „régi” épületrészben funkcionálnak. Só szobánkat maximálisan kihasználjuk, nem csak az óvodások, a bölcsődések is rendszeresen élvezik jótékony hatását.

**Bölcsőde**

Az óvodával párhuzamos utcáról külön bejárattal, de folyosó összeköttetéssel működik bölcsődénk. Mindkét csoportban maximális feltöltöttséggel folyik a nevelő- és gondozómunka. A berendezés a gyermekek életkorának megfelelő, újszerű. A játékeszközök biztosítottak, az udvari játékok megfelelőek.

**Konyha**

A főzőkonyha az általános iskola épületében üzemel, innen kerül az étel az intézményekbe.

A konyhai eszközökkel való ellátottság alapvetően biztosított. Az elavult konyhai berendezések korszerűbb eszközökre történő cseréjére a pénzügyi források rendelkezésre álltak.

A tanév befejeztével az éves nagytakarítást és tisztasági meszelést vállalkozóval végeztettük el.

Az ételszállítást a Német Nemzetiségi Önkormányzat tulajdonában lévő,(a MOB mint üzembentartó) Opel Vivaro gépkocsival oldjuk meg.

1. **Eredményeink az épület állagának megóvása területén; felújítás, beruházás**

A csoportszobák és az óvodák, bölcsőde belső környezeti feltételeinek javítása, állagának megőrzése fontos feladat. Ebben az évben is sikerült állagmegőrző, felújító munkálatokat végeznünk.

**Beruházások,** **karbantartás:**

Bátaszék óvoda és bölcsőde:

* 2 csoportszoba festése 400.000 Ft
* játéktárolók mázolása168.656
* udvari játékok ellenőrzése 560.000
* udvari játékok javítása 184.150
* 1 db udvari játék vásárlása 191.770
* akkumulátoros fűnyíró 150.000
* udvari/kerti kiülők 10 db tetőcseréjének munkadíja 127.000
* gázkazán javítások 574.800
* udvari gyerekjátszóház 63.990
* bölcsődei linóleum javítása 50.800
* bölcsőde 2 db szőnyeg 119.000

Alsónyéki óvoda:

* udvari játékok ellenőrzése 50.000
* 1 db szőnyeg 71.960
* komód, vitrines szekrény 177.600
* tároló kosarak stb. 100.000
* gázkazán javítás 35.687
* kerti szerszámosház/tároló 149.990
* zuhanytálca 100.000
* óvodaépület külső és belső festése 720.000
* beázás javítása, burkolás 185.000
* udvarrendezés, földmunka 400.050

Alsónána óvoda:

* laminált padló 53.472

Pörbölyi óvoda:

* szivattyúcsere kazánhoz 68.174
* villanyszerelés 120.650

Főzőkonyha, tálalókonyhák Bátaszék:

* főzőrész tisztasági festése 401.066
* 1 db 700 l-es fagyasztószekrény 732.155
* 1 db 700 l-es hűtőszekrény 633.730
* főzőüstök kiürítési szerelvényeinek kialakítása 546.100
* ipari padló/kőlapok javítása, cseréje 330.200
* ételszállító gépkocsi klímajavítás 135.000
* raktári mérlegjavítás 117.348

1. **Személyi feltételek**

A pedagógusok és más alkalmazottak létszáma a feladat ellátására a törvényben leírtak szerint elegendő volt.

|  |  |
| --- | --- |
| **2023.09.01. álláshelyek és dolgozók száma**  Jogviszonyban lévő összes pedagógus  Ebből: igazgató | 24  1 |
| Dajka | 12 |
| Pedagógiai asszisztens  2023.október 1-től 4 fő | 3 |
| Óvodatitkár | 1 |
| Takarító | 0,5 |
| Bölcsődei dolgozó | 5 |
| Csökkent munkaképességű dolgozó 4 órában | 4 |
| Összes konyhai dolgozó  ebből: Bátaszék főzőkonyha  Gimnáziumi tálaló:  Óvodai tálaló  Pörböly főzőkonyha (1 fő teljes munkaidő, 2 fő félműszakos) | 18  14  0,5  1,5  2 |
| munkaidő kedvezményből | 0,19 |
| összesen | 64,69 álláshely |

1. **Gyermekek létszáma**

Beírt létszám 2023. október1-jén

|  |  |
| --- | --- |
| Bátaszék | 203 fő |
| Alsónyék | 25fő |
| Pörböly | 18 fő |
| Bölcsőde | 20 fő |
| Alsónána | 20 fő |
| **összesen** | **286 fő** |

**Óvodába beiratkozók száma 2023. április**

Bátaszékre: 53

Alsónyékre: 6

Pörbölyre: 6

Alsónána: 3

**Iskolai beiratkozás**

|  |  |  |
| --- | --- | --- |
|  | Iskolába beiratkozott | Óvodában maradt |
| Bátaszék | 56 | 18 |
| Alsónyék | 7 | 3 |
| Pörböly | 4 | 0 |
| Alsónána | 6 | 2 |
| **Összesen** | **73** | **23** |

1. **Bérjellegű és a dologi költségek alakulása, a szakmai feladat elláthatósága**

Betöltetlen álláshellyel intézményünk nem rendelkezik, a jogszabályok és önkormányzati döntésnek megfelelően az engedélyezett létszámkeret alapján végeztük munkánkat. Fenntartói döntés alapján az engedélyezett létszámkeret intézményi szinten 63,69 álláshely volt, október1-től 64,69-re bővült a negyedik pedagógiai asszisztens álláshellyel.

Dologi kiadásokra biztosított előirányzatok lehetővé tették a szakmai munka színvonalas ellátását.

A nagycsoportosok úszásának/vízhez szoktatásának óradíját, valamint valamennyi gyermek személyes higiéniájához használt tisztasági szerek beszerzését az intézmény költségvetése 2023-ban is tartalmazta. A másik fontos terület a foglalkozásokhoz szükséges szakmai anyagok, játékok, fejlesztőjátékok beszerzése.

A napi működés feltételeinek biztosításához elengedhetetlen anyagokat vásároltuk csak meg, a dolgozók is keresték a takarékos és ésszerű megoldásokat.

1. **A nevelőmunka eredményei:**

Tartalmas, eseménydús, változásokban, és megoldandó feladatokban bővelkedő év volt 2023.

A stratégiai és operatív dokumentumokban megfogalmazott célok, feladatok – a csoport, valamint a kiemelt figyelmet igénylő gyermekek adottságait figyelembe véve – megjelentek a pedagógusok tervező munkájában és annak ütemezésében.

A pedagógiai munka megfelelt az éves tervezésben foglaltaknak, az esetleges eltérések indokoltak. Az eltérést a járványhelyzet okozta, melyhez már gond nélkül tudtunk alkalmazkodni.

A gyermekek örömmel jártak óvodába, ez látványosan a nagycsoportosoknál volt érzékelhető, miután a pihenést követően szervezett tevékenységeket végezhettek.

A nyár során az elmúlt évhez hasonló létszámban vették igénybe a szülők az óvodai ellátást. Igyekeztünk a nyári időszakban is a gyerekek számára biztosítani élményeket.

**Továbbképzések:**

A nevelési év elején elkészült az intézmény továbbképzési programja és terve. Az éves terv alapján a pedagógusok részt vettek az őszi továbbképzéseken, amelyek témái pedagógiai programunk megvalósításához kapcsolódtak. Az intézmény mindenkori költségvetésének függvényében kerültek meghatározásra a továbbképzések támogatásának lehetőségei. A képzéseken online módon vagy személyesen vettünk részt.

**Gondozási Központ**

A Gondozási Központ feladatellátásában, több területen is változás történt a tavalyi évben.

A védőnői feladatellátás 2023. július 01-től átkerült a szekszárdi Balassa János Kórházhoz, mivel a védőnői ellátás esetében, a települési önkormányzatok helyett az adott településhez tartozó irányító vármegyei kórház lett az új egészségügyi szolgáltató.

2023.01.01-től azt egészségügyi alapellátáshoz kapcsolódó háziorvosi és házi gyermekorvosi ügyeleti ellátásról az állami mentőszolgálat gondoskodik. Az átszervezés 2023.10.01-től érintette Tolna Vármegye településeit - köztük Bátaszék város ellátási területét - ezért a központi házi orvosi ügyeleti ellátás 2023. október 01-től nem tartozik az intézményünk által nyújtott szolgáltatások közé.

A többi szolgáltatás változatlan formában egész évben. működött.

A feladatellátás a család- és gyermekjóléti szolgáltatás esetében Bátaszék város, Alsónána, Alsónyék és Sárpilis községek, a házi segítségnyújtás, a jelzőrendszeres házi segítségnyújtás esetében Bátaszék város, Alsónána, Alsónyék, Báta, Pörböly, Sárpilis és Várdomb községek, az étkeztetés esetében Bátaszék város, a nappali ellátás esetében Bátaszék város, Alsónyék, Alsónána, Pörböly, Sárpilis, Várdomb községekre terjedt ki.

A védőnői szolgáltatás esetében a feladatellátás Bátaszék város, valamint Alsónyék és Pörböly községek közigazgatási területére 2023.06.30-ig, míg a központi házi orvosi ügyelet esetében Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területére 2023.09.30-ig terjedt ki.

***Tárgyi feltételek***

Intézményünk a tavalyi évben a szociális, gyermekjóléti és egészségügyi feladatokat négy külön álló épületben látta el.

A székhely épületben, a Család- és Gyermekjóléti Szolgálat, Jelzőrendszeres házi segítségnyújtás feladatellátása történik, egy telephelyen a Nappali ellátás, Étkeztetés, Házi segítségnyújtás feladatait végezzük. A Védőnői Szolgálat feladatellátása és a Központi Háziorvosi Ügyelet feladatellátása két különálló épületben történt. A feladatok kiszervezését követően, az épületek 2023. december 31-ig a Gondozási Központ üzemeltetésében maradtak.

Valamennyi épület akadálymentesített.

A nappali ellátás épületét kivéve, intézményünk szolgáltatásai technikailag megfelelően felszereltek. A megfelelő eszközellátottságunk a céltudatos, előrelátó gazdálkodásnak köszönhető. Fontos cél, a tárgyi feltételek színvonalának megőrzése, az elavult eszközök folyamatos cseréje.

A Védőnői Szolgálatnál és a Család- és Gyermekjóléti Szolgálatnál minden munkavállaló számítógéppel és internet eléréssel rendelkezett. Az idősellátás területén, a szakmai vezető és az adminisztrátor részére biztosított külön számítógép, a többi munkavállaló papír alapon végezte az adminisztrációs feladatokat.

A nyomtatási, telefonálási, szkennelési lehetőség mindenki számára megoldott volt.

A társult településekre történő kijárás, a munkavállalók saját gépjárműjével történt.

A kiküldetés költségét intézményünk a mindenkori hatályos jogszabályokban foglalt feltételekkel, megtérítette a dolgozóknak.

Helyben a családokhoz történő kijáráshoz, szolgálati kerékpár állt a munkavállalók rendelkezésére, akiknek a jogszabályi előírásoknak megfelelően, munkaruhát és védőruhát is biztosítottunk. A kerékpárok rendszeres karbantartásáról, vizsgálatáról intézményünk gondoskodott.

A vidéki településekről munkába járó dolgozók részére a munkába járás költségét intézményünk megtérítette abban a formában, ahogy a munkavállaló kérte, figyelembe véve a hatályos jogszabályokban foglalt rendelkezéseket (gépjármű, tömegközlekedési eszköz).

Valamennyi településen folyamatos nehézséget jelent a házi segítségnyújtásban használatos kerékpárok karbantartása, mivel napi, megterhelő használatnak vannak kitéve. A gumik és az alkatrészek folyamatos cseréje, egyre magasabb költségként jelentkezik az intézményi költségvetésben, hiszen az árak is folyamatosan emelkednek.

***Személyi feltételek***

Intézményünk 2023.10.01-től - a fenntartó által elfogadott 20 álláshellyel rendelkezik. A tavalyi évben betöltetlen álláshely nem volt a Gondozási Központban.

A 2023-as évben 5 engedélyezett álláshellyel rendelkezett a Család- és Gyermekjóléti Szolgálat. Az intézményvezető, 1 fő adminisztrátor és 3 fő családsegítő teljes munkaidőben biztosította az intézményi szolgáltatások zavartalan működését, valamennyi településen.

Bátaszéken a házi segítségnyújtás feladatait 5 gondozó (napi 8 órában), Sárpilisen 1 fő (napi 6 órában), Bátán 2 fő (1 fő teljes munkaidőben, 1 fő napi 4 órában), Várdombon 2 fő (1 fő teljes munkaidőben, 1 fő napi 4 órában), Alsónyéken 1 fő (napi 6 órában), Alsónánán 1 fő (napi 8 órában) és Pörbölyön 1 fő (napi 4 órában) látta el.

A tavalyi évben is több alkalommal gondot okozott a munkavállalók helyettesítése, mivel a feladatellátásra nem jelentkezett szakképzett gondozó. A helyettesítés megoldásának problémája a kistelepüléseken fokozottan jelentkezett.

Az étkeztetés feladatait 1 fő asszisztenssel láttuk el, aki 2023.10.24-től gyermekvállalás miatt, tartós távolléten van, helyettesítése megoldott.

A Nappali ellátás feladatait 1 fő szakmai vezető és 1 fő gondozó látja el, napi 8 órában.

A védőnői szolgáltatás feladatait négy vegyes körzetben négy szakképzett védőnő látta el.

A védőnői ellátásban, a tavalyi évben nem volt szükség külső helyettes védőnő bevonására.

***Továbbképzés***

A szakképzett dolgozók regisztrációja megtörtént. Az intézmény továbbképzési tervvel rendelkezik, melyet a dolgozók megismertek és tudomásul vettek. A továbbképzési időszakokat figyelemmel kísérjük, az aktuális tanfolyamokat, továbbképzéseket a kollégák számára elérhetővé tettük, ezzel is segítve és motiválva őket a szakmai fejlődésre.

A tavalyi évben 3 gondozó és 1 családsegítő vett részt szakmai továbbképzésen, akik közül 1 gondozó két képzést teljesített.

*A továbbképzések témái:*

- Jogszabály/jogismeret aktualizálás, ellátotti-,gyermek-, betegjogok.

- Kiégés felismerése és kezelésének lehetőségei

Az elvégzett öt képzésből, egy volt térítésköteles, a többi ingyenesen volt teljesíthető.

***Család- és Gyermekjóléti Szolgálat szakmai feladatai***

A szakmai munkában a családsegítés feladatait továbbra is a szociális igazgatásról és szociális ellátásokról szóló 1993. évi III. törvény, míg a gyermekjóléti szolgálat és központ feladatait a gyermekek védelméről és a gyámügyi igazgatásról szóló 1997. évi XXXI. törvény szabályozza. A Szolgálat feladata a település területén élő szociális és mentálhigiénés problémák miatt veszélyeztetett, illetve krízishelyzetbe került személyek és családok életvezetési képességének megőrzése, az ilyen helyzethez vezető okok megelőzése, a krízishelyzet megszüntetésének elősegítése, valamint a gyermekek testi, lelki egészségének, családban történő nevelkedésének elősegítése.

Az ellátást a településen élők ingyenesen vehetik igénybe.

A Szolgálatnál a tavalyi évben a családsegítők összesen 486 ügyféllel álltak kapcsolatban, ami magasabb ellátotti létszám, mint az előző évi számadat. A családsegítők 203 fővel dolgoztak együttműködési megállapodás alapján. 283 ügyfélnek egyszeri segítségnyújtás keretében segítettek.

***A Szolgálatnál 2023-ban megjelentek száma***

|  |  |  |  |
| --- | --- | --- | --- |
| **település** | **együttműködési megállapodás alapján**  **gondozottak száma** | **egyszeri segítségnyújtás keretében és megjelentek száma** | **összesen** |
| **Bátaszék** | 119 | 261 | 380 |
| **Alsónyék** | 12 | 3 | 15 |
| **Alsónána** | 21 | 10 | 31 |
| **Sárpilis** | 51 | 9 | 60 |
| **összesen** | **203** | **283** | **486** |

A szakmai munka során egyaránt előfordult felvilágosítás, tanácsadás, ügyintézés, lelki-mentális esetkezelés, családi-párkapcsolati problémák kezelésében történő segítségnyújtás, gyermeknevelési nehézségek megoldásában való közreműködés, életviteli problémák rendezésében történő segítségnyújtás és hosszú távú együttműködésben megvalósuló segítő folyamat, (szociális segítő tevékenység) a probléma mélységétől függően.

Életviteli tanácsadást nyújtottunk életvezetési problémák feltárásában, segítő beszélgetéseket folytattunk, segítettünk az élet különböző területeinek: család, munka, anyagi javak, egészség, kapcsolatok feltárásában, tanácsot adtunk az egyén, illetve család képessé tételére saját életének viteléhez.

A szoros együttműködés a Központ és a Szolgálat között, lehetővé tette a speciális szolgáltatásokhoz való hozzáférést az ügyfelek részére, így a pszichológiai és jogi tanácsadást is.

Kiemelkedően fontos a terepmunka, ezt a családlátogatások száma mutatja, mely a tavalyi év során 902 alkalom volt Bátaszék városban, ami közel 22 %-os emelkedést mutat az előző évhez viszonyítva. Összességében elmondható, hogy valamennyi településen emelkedett a személyes találkozások száma a kliensekkel.

A családlátogatás azért fontos, mert a családsegítő az ügyfél lakóhelyén érzékeli a problémákat (higiénés problémák, személyes tér zsúfoltsága, anya-gyerek kapcsolat, más családtagokkal kapcsolatteremtés) nagyobb rálátása van a családon belüli viszonyokra, a családon belüli működésekre. Helyben valós képet kapunk a lakáskörülményekről, a higiénés állapotokról.

***Családlátogatások száma a 2023-as évben***

|  |  |
| --- | --- |
| **település** | **családlátogatások száma** |
| **Bátaszék** | 902 |
| **Alsónána** | 207 |
| **Alsónyék** | 113 |
| **Sárpilis** | 206 |

2023-ban összesen 236 jelzés érkezett Szolgálatunkhoz Bátaszék város lakosait érintően (2022-ben 195 volt), amely a 175 kiskorút és 61 nagykorút érintett. A jelzések száma lényegesen megnövekedett a tavalyi évben.

***Prevenciós tevékenységek***

A gyermekjóléti szolgáltatás gondozási tevékenysége mellett, fontos szerepet tölt be a prevenciós feladatok ellátása.

A korábbi évekhez hasonlóan 2023-ban is - a tanévzárót követően, augusztus közepéig - minden pénteken szabadidős tevékenységeket szerveztünk a városban élő iskoláskorú gyermekek számára. Programjainkon a részvétel ingyenes volt, melyen átlagosan 22 gyermek volt jelen a nyár folyamán.

A prevenciós tevékenységeinket többféle céllal is szükségesnek tartjuk működtetni.

Elsőként közvetlen segítséget kívánunk adni a különféle nehézségekkel küzdő gyermekeknek, gyermekes családoknak, valamint szeretnénk tartalmas szabadidős tevékenységekbe bevonni őket.

Emellett igyekszünk elősegíteni a gyermekek szocializációját, konfliktusmegoldó képességük fejlődését, társadalmi beilleszkedésüket.

A Nyári Játszóházi programjaink nyitottak, a környező településen élő gyermekek számára is.

***A 2023-as év Nyári Játszóház programjai***

|  |  |
| --- | --- |
| **dátum** | **nyári programok** |
| **2023.06.30.** | Lubickolás a strandon (Bonyhád) |
| **2023.07.07.** | Csiga-Biga Alapítvány Kutyaterápiás foglalkozás (Bátaszék) |
| **2023.07.14.** | Rizoo Állatsimogató látogatás (Decs szőlőhegy) |
| **2023.07.21.** | Szentmiklós Vizi és - Taposó malom (Mohács) |
| **2023.07.31.** | Vizi tutajozás Barkúti Balázzsal (Dunafürdő-Gemenc) |
| **2023.08.04** | Kézműves foglalkozás (Bátaszék) |
| **2023.08.11.** | Mézeskalács Múzeumlátogatás (Szekszárd) |
| **2023.08.18.** | Lubickolás a strandon (Bonyhád) |

***Adományosztás***

Intézményünk egész évben fogadta a ruha- és bútor felajánlásokat, melyeket a rászorulók között osztottunk szét.

A tavalyi évben Ruhabörze megtartására 3 alkalommal került sor:

Több alkalommal érkezett konyhai eszköz felajánlás. Szolgálatunk az elmúlt évben 2 alkalommal szervezett „Csetresbörzét”.

Bútorfelajánlás is többször érkezett az év során, melyek a felajánlótól közvetlenül a rászoruló családokhoz kerültek. Ezekben az esetekben közvetítői feladatokat láttak el a családsegítők.

Bátaszék Város Önkormányzati támogatásának, a helyi vállalkozók, cégek és magánszemélyek felajánlásainak köszönhetően, a húsvéti (160 fő) és a karácsonyi (180 fő) ünnepek alkalmából tartós élelmiszercsomaggal tudtuk támogatni a városban nehéz körülmények között élő lakosokat.

A tavalyi évben ismét megrendezésre került a gyermekek karácsonyi ünnepsége, melyet gyermekruha adományosztással kapcsoltunk össze. A lakossági felajánlásoknak köszönhetően, összesen 118 gyermeknek tudtunk karácsonyi csomagot összeállítani és átadni. A gyermekcsomagokban ruha, játék, könyvek, édesség volt.

Ajándék Mikulás csomagot 140 gyermeknek adtunk át, egy helyi vállalkozó jóvoltából.

Év közben a meglévő készletből biztosítani tudtunk alapvető tartós élelmiszereket a krízishelyzetbe került családok, egyedülállók részére.

***Jelzőrendszeres házi segítségnyújtás***

A jelzőrendszeres házi segítségnyújtás keretein belül biztosítjuk, az ellátott személyek segélyhívása esetén, az ügyeletes gondozó helyszínen történő haladéktalan megjelenését (a hívástól számított 30 percen belül), a segélyhívás okául szolgáló probléma megoldása érdekében szükséges azonnali intézkedések megtételét.

4 fő szakképzett gondozó heti váltásban látta el a 24 órás ügyeletet megbízási szerződéses formában.

A tavalyi évben 60 db kihelyezett készülékünk volt, ami a működési engedélyünkben szereplő maximális készülékszám, valamint 2 db cserekészülék.

***A 2023. évi segélyhívási összesítő***

|  |  |  |  |  |
| --- | --- | --- | --- | --- |
| **település neve** | **ellátásban részesülők száma** | **kihelyezett készülékek száma** | **segítségnyújtást igénylő riasztások száma** | **téves riasztások** |
| **Bátaszék** | **77** | **60** | **34** | **22** |

***Étkeztetés***

Az étkeztetés keretén belül napi egyszeri meleg ételt biztosítunk azoknak a szociálisan rászorulóknak, akik koruk, egészségi állapotuk miatt, önmaguknak, illetve önmaguk és eltartottjaik részére tartósan vagy átmeneti jelleggel nem képesek ezt biztosítani.

Az ellátás megszervezésével lehetővé válik, hogy a településen élő rászorult személyek munkanapokon,- naponta egyszer a megfelelő mennyiségű, minőségű meleg ételhez jussanak.

Az elmúlt évben csökkenést mutatott az igénybe vevők száma.

*Az igénybe vétel módja:*

Házhoz szállítás - városunkban gépjárművel történik az étel házhoz szállítása.

Helyben étkezés – Nappali ellátást igénybe vevők részére.

Elvitellel történő étkezésre is van lehetőség.

Az éthordók megtöltéséről a főzőhely gondoskodik az étkeztetésben dolgozó asszisztens segítségével. Az üres éthordókat 7:30-ig össze kell készíteni a szállításhoz, úgy hogy valamennyi éthordó fertőtlenítését el kell végezni. Nagy segítséget jelent a fertőtlenítő mosogatógép, ami hatékonyabbá és egyben biztonságosabbá teszi a munkát. Az élelmezésvezetővel napi szinten egyeztettünk az esetleges hibák, panaszok kiküszöbölése érdekében. A nyári időszakban középiskolás fiatalok segítettek közösségi szolgálat kereteiben az ételszállításban, amit nagyon jól fogadtak az ellátottak és természetesen nagy segítség volt a szolgáltatás számára.

A tavalyi évben átlagosan napi 79 fő étkezett valamilyen formában. .

***2023-ban az étkeztetést igénybe vevők száma***

|  |  |  |  |  |  |
| --- | --- | --- | --- | --- | --- |
| **Étkeztetés** | |  |  |  |  |
|  |  |  |  |  |  |
| **hónapok** | **napok száma** | **helyben étkezők** | **elvitellel** | **étkezés szállítással** | **összesen** |
| 1 | 22 | 112 | 206 | 1500 | 1818 |
| 2 | 20 | 120 | 172 | 1366 | 1658 |
| 3 | 22 | 132 | 224 | 1430 | 1786 |
| 4 | 18 | 75 | 190 | 1157 | 1422 |
| 5 | 20 | 115 | 202 | 1243 | 1560 |
| 6 | 22 | 149 | 235 | 1409 | 1793 |
| 7 | 21 | 128 | 229 | 1328 | 1685 |
| 8 | 23 | 121 | 262 | 1482 | 1865 |
| 9 | 21 | 128 | 235 | 1279 | 1642 |
| 10 | 21 | 122 | 253 | 1254 | 1629 |
| 11 | 21 | 143 | 192 | 1179 | 1514 |
| 12 | 19 | 133 | 139 | 1047 | 1319 |
| **összesen** | **250** | **1478** | **2539** | **15 674** | **19 691** |
| *osztószám 249* | |  |  |  |  |

***Házi segítségnyújtás***

Bátaszéken összesen 39 fő részesült házi segítségnyújtásban (2023.12.31.). Valamennyi ellátott, személyi gondozásra volt jogosult. Az év folyamán további 28 fővel álltunk még szerződéses jogviszonyban. Döntő többségüknek elhalálozás, míg kisebb részüknek idősotthoni elhelyezés miatt szűnt meg az ellátása. Így összesen 67 idős részesült gondozásban Bátaszéken, a tavalyi évben.

A személyi gondozás éves óraszáma 8625,463 óra volt.

***2023-ban a házi segítségnyújtás ellátási óraszáma***

|  |  |  |  |  |  |
| --- | --- | --- | --- | --- | --- |
| **HSNY Bátaszék** | | | | | |
| **hónapok** | **napok száma** | **személyi gondozási óra/hó** | **szociális segítés óra/hó** | **személyi gondozás állami támogatás**  **fő/év** | **szociális segítés állami támogatás fő/év** |
| 1 | 22 | 730,83 | 0 |  | 0 |
| 2 | 20 | 731,66 | 0 |  | 0 |
| 3 | 22 | 727,16 | 0 |  | 0 |
| 4 | 18 | 719,25 | 0 |  | 0 |
| 5 | 21 | 732,083 | 0 |  | 0 |
| 6 | 22 | 729,75 | 0 |  | 0 |
| 7 | 21 | 707,16 | 0 |  | 0 |
| 8 | 23 | 707,83 | 0 |  | 0 |
| 9 | 21 | 707 | 0 |  | 0 |
| 10 | 21 | 727,66 | 0 |  | 0 |
| 11 | 21 | 725,33 | 0 |  | 0 |
| 12 | 19 | 679,75 | 0 |  | 0 |
| **összesen** | **251** | **8625,463** | **0** | **34,36** | **0** |

A gondozók feladatai közé tartozik, a személyi gondozás körébe sorolható tevékenységek, (pl: fürdetés, öltöztetés, gyógyszerelés) valamint a szociális segítéshez sorolt háztartási, illetve háztartáspótló segítségnyújtás. (vásárlás, takarítás, mosás, gyógyszeríratás)

A házi segítségnyújtásban egyre több az olyan egyedülálló, magas gondozási szükségletű ellátott, akikhez naponta 2 alkalommal is mennek a gondozók. Az idősek közül többen teljes ellátásra szorulnak, ezért egyidejűleg több szolgáltatást is igénybe vesznek.

***Nappali ellátás***

A nappali ellátásban a megállapodással rendelkező igénybe vevők száma 2023.12.31-én 41 fő volt.

Az év folyamán 9 új tag felvétele történt, illetve 13 klubtag került ki az ellátásból elhalálozás, és idősotthoni elhelyezés miatt.

A rendszeres bejárók a 80 év feletti korosztályba sorolhatók. Igénybe vevőink jellemzően egyedül élnek, vagy legalább is napközben a családtagok elfoglaltsága miatt egyedül vannak. Mindegyiküknél állandó ellenőrzést igénylő krónikus betegségek állnak fenn (diabetes, szív-érrendszeri panaszok, magasvérnyomás, ízületi betegségek stb) illetve legtöbbjük a demencia enyhe illetve középsúlyos fokozatú betegségével is küzd.

Igény esetén gépjárművel szállítjuk az időseket az intézménybe, valamint a délutáni órákba haza szállításukról is gondoskodtunk. Rendszeres szállítást 12 fő vett igénybe mozgáskorlátozottsága miatt. Lajvérról 1 fő jár rendszeresen a klubba és veszi igénybe szolgáltatásainkat.

***Nappali intézmény 2023. évi program naptára***

|  |  |  |
| --- | --- | --- |
| **2023. évben Nappali Intézményben megvalósult programok** | **program témája** | **meghívott vendég** |
| február | farsangi fánk sütés | - |
| március | nőnapi köszöntés | Gulyás Gyula, Kovács István, Bravják István |
| április | zenei előadás (gitár, hegedű) | Orbán István és tanítványai |
| május | Anyák napi-műsor | Kanizsai Dorottya Ált. Isk. tanulói/Mayer Éva |
| június | Waffel sütés | - |
| augusztus | kutyaterápiás foglalkozás | Csiga-Biga Mozgás- és Képességfejlesztő Alapítvány  Töttősiné Törő Anita |
| szeptember | Közös délelőtt a Tolnai Nyugdíjas Egyesület tagjaival | Tolnai Nyugdíjas Egyesület |
| október | Idősek Világnapja – verses-zenés köszöntő és műsor | Kanizsai Dorottya Ált. Isk. énekkara, Orbán István és a zeneiskola diákjai  Dr. Bozsolik Róbert |
| november | Rühl Gizella műgyűjtő kiállításának megtekintése Tolnán | Rühl Gizella |
| december | Karácsonyi ajándékozás, karácsonyi műsor az óvodásokkal | Városi Óvoda, Récsei Mónika |

***A Nappali intézmény 2023. évi heti programterve***

|  |  |  |  |
| --- | --- | --- | --- |
| **napok** | **program** | **időpont** | **program vezetője** |
| hétfő | Felolvasás | 9-10óráig | Sági Lajosné Ica, Városi Könyvtár |
| kedd | Református hittan | 10-11 óráig | Fekete Zoltán  Fekete Zoltánné |
| szerda | Család-közösség-ima  vetítés, éneklés  Katolikus hittan | 10-11 óráig | Csukor Árpád  Dr.Nyúl Viktor |
| csütörtök | Kalandozás az irodalomban  Meridián torna | 9-10 óráig  10-11 óráig | Czebe Jánosné- Kajtor Margit  Bodáné Patrik Szilvia |
| péntek | Gyógytorna és mentálhigiénés előadás  (Egészségfejlesztési Iroda, Szekszárd) | 9-11óráig | Vajdáné Éberhardt Anett gyógytornász  Bara-Kádár Katalin pszichológus  Gliedné Tillmann Erzsébet  Portheiser Ildikó |

***Védőnői Szolgálat***

A védőnői feladatellátás 2023. július 01-től átkerült a szekszárdi Balassa János Kórházhoz, mivel a védőnői ellátás esetében, a települési önkormányzatok helyett az adott településhez tartozó irányító vármegyei kórház lett az új egészségügyi szolgáltató.

A védőnői szolgálat feladata a családközpontú gondozás. Ezen belül a várandósok, az anyák, csecsemők és gyermekek egészségének védelme, megőrzése. A prevenció az alapja a munkájuknak, valamint a segítségnyújtás és az elfogadás. Az egészségfejlesztés egyre nagyobb hangsúlyt kap a mindennapi tevékenységükben, ennek színterei a családon kívül az óvoda és az iskola is.

A védőnői szolgálat az egészségügyi alapszolgáltatás részeként, a családok egészségének megőrzésére, segítségére irányuló preventív tevékenység, valamint a betegség kialakulásának, az egészségromlásnak a megelőzése érdekében végzett egészségnevelés.

Bátaszéken négy vegyes körzetben történik a feladat ellátása.

A védőnő által kötelezően ellátott feladatok:

* Várandós, gyermekágyas és szoptató anyák gondozása
* Gyermekek gondozása a tanulói jogviszony megkezdéséig
* Nővédelmi gondozás
* Védőnői méhnyakrák szűrés
* A körzethez tartozó nevelési-oktatási intézménybe járó gyermekek gondozása
* Oktatási intézménybe nem járó (otthon gondozott) tanköteles korú gyermekek ellátása
* Együttműködés a szociális, köznevelési és család- és ifjúságügyi ágazatokkal
* Gyermekvédelmi jelzőrendszeri feladatok

A szakmai beszámolóban 2023.01.01.—2023.06.30-ig terjedő időszak adati kerülnek feltűntetésre.

A védőnők 2023-ban 374 családdal álltak kapcsolatban, 48 kismamát és 331 gyermeket gondoztak.

2023-ban Bátaszéken 44 fő, Alsónyéken 2 fő, Pörbölyön 2 fő várandós anya állt gondozás alatt.

A 0-6 éves gyermekek számát illetően, Bátaszéken 293 gyermek, Alsónyéken 23 gyermek, valamint Pörbölyön 12 gyermek került gondozásba.

A 2022/2023-as tanévben a Védőnői Szolgálat Bátaszéken az általános iskolában 439 gyermeket, a gimnáziumban 256 gyermeket, Pörbölyön 33 gyermeket látott el.

A 2022/2023-as tanévben a Bátaszéki Városi Óvodában 191 gyermeket, Alsónyéken 26 gyermeket és Pörbölyön 17 gyermeket gondoztak a védőnők.

A védőnői látogatások a követelményeknek megfelelően történtek és a távkonzultáció lehetőségével élve is segítették gondozottjaikat.

A kötelező Szakfelügyeleti ellenőrzések mind a négy körzetben megtörténtek, eleget tettünk az elvárt követelményeknek.

***Központi háziorvosi ügyelet***

Az ellátási körzetben a tavalyi évben 5 orvos és 6 ápoló látta el az ügyeleti feladatokat, valamint 2021.02.01-től a biztonságos és folyamatos feladatellátás érdekében, külső szolgáltató bevonására is szükség volt.

Az ügyelet ellátása, a vezető ápoló által készített ügyeleti rend szerint történt. Minden hónap 5-ig eleget tettünk jelentési kötelezettségeinknek.

Egész éven át biztosított volt az intézmény folyamatos feladatellátása, és működése.

Az intézmény minden épületén állagmegóvás céljából, kisebb munkálatokat, karbantartásokat végeztünk.

A Nappali ellátás épületében a tavalyi évben tisztasági festést végeztünk a vizesblokkokban, a konyhában, az étkezőben és a folyosón.

A székhely épületen a vizesblokkok tisztasági meszelése, a folyosó és egy iroda festése, a belső ajtók és beépített szekrények mázolása történt, valamint kisebb állagmegóvási és javítási munkálatokat végeztünk.

A Gondozási Központnál a tavalyi évben nem történt beruházás.

**Keresztély Gyula Városi Könyvtár**

Középfokú ellátást biztosító, általános gyűjtőkörű, nyilvános önkormányzati könyvtár.   
Használói köre a város és a városkörnyék lakosságából tevődik össze.  
A könyvtár használói részére hozzáférést biztosít az általa nyújtott szolgáltatásokhoz, a birtokában levő információhordozókhoz és azok használatához.  
Az ODR (Országos Dokumentumellátó Rendszer) igénybevevői vagyunk.

Könyvtári gyűjteménye tudatosan fejlesztett állomány, melynek összetétele az olvasói elvárásokat figyelembe véve gyarapszik. A gyarapodás arányait tekintve az egyensúlyra törekszik, de meghatározó eleme a felnőtt szépirodalom, ezt követi a gyermek szépirodalom, majd a felnőtt és a gyermek szakirodalom.   
Tekintettel a DVD, CD iránti igény csökkenésére, ezeket a dokumentumtípusokat a könyvtár már nem szerzi be. A meglévő állomány kölcsönzése sem jellemző.  
A hangos könyv azonban ismét előtérbe került, így a kínálattól függően próbáljuk bővíteni az állományt.

2023 évben 2.686.658 Ft értékben került beszerzésre dokumentum.

Összesen 801 db könyv került leltárba.

A leltári állomány 2023. december 31.-én dokumentumtípusonként:

44810 db könyv, 2166 hang- kép-és elektronikus dokumentum.   
Összesen 46976 db dokumentum.

2023 évben selejtezés nem történt.

Könyvtárunk leggyakrabban igénybe vett szolgáltatása a kölcsönzés.  
2022 óta külső körülmények hatására napi szinten mutatkozik igény az alábbi szolgáltatásokra:  
- szkennelés  
- fénymásolás  
- nyomtatás  
- laminálás.  
Ez a tendencia folytatódott az elmúlt évben is.

Rendezvények szervezése, programok tartása, csoportok fogadása, valamint civil szervezetekkel való együttműködés jellemzi tevékenységünket.

A Számvevőség épületében a Kiállító terem működtetését az intézmény látja el.  
2023 évben 5 alkalommal 16 látogatónk volt.  
Az év végén a kiállítótermek anyaga raktározásra került, a felújítás miatt.  
Eszközbeszerzés ebben az évben nem történt.

2022. október 1. napjával módosult az SZMSZ.  
A módosítás jelentős hatással volt a szolgáltatások díjszabására, és az intézmény nyitva tartási idejére.  
Az intézmény 267 munkanapot dolgozott.

Stagnálás mutatkozik a statisztikai adatokban, mint:  
a könyvtári látogatások száma, a nyitva tartás idő és a kölcsönzött dokumentumok száma.

Munkánk másik fontos területe a tájékoztatás.   
A gépi adatbázisok (OPAC, CIRC) használata ma már nélkülözhetetlen.   
Ezt főként a könyvtárközi kölcsönzéseknél (ODR) tapasztaljuk.

2023-ben 275 fő beiratkozott olvasónk volt.   
A könyvtárhasználók 9140 alkalommal használták a könyvtárat.   
Átlag napi 34 látogató.  
( Rendezvények résztvevői, informatikai szolgáltatásokat igénybe vevők, információt kérők.)  
Kölcsönzött dokumentumok száma: 2781 kölcsönzéssel 9408 db.   
Átlag napi 10 fő kölcsönzött.

Gyermekek óvodai, iskolai keretek között 60 alkalommal vettek részt rendezvényeinken, összesen 1456 fő.  
( Foglalkozások, könyvnézegetés, meseírás, kézműves foglalkozás, papírszínház, felolvasás, könyvtári óra.)  
Felnőttek 71 alkalommal 965 fővel.  
( Könyvbemutató, ajándékkészítő, felolvasás,varrókör.)

Rendezvényeink pl. a húsvéti ajándékkészítés, Gyermeknap, Népmese napja, Összefogás a könyvtárakért, Besigheim Játszótér, Faültetés stb. vagy elmaradtak, vagy korlátozott érdeklődés mellett kerültek megtartásra.

Az elmúlt évben 21 373 918 Forintból gazdálkodtunk.   
Bevételünk szolgáltatásokból 756 270 Forint volt.   
Egész évi tevékenységünket racionálisan, takarékosan, költségkímélően szerveztük.

A 2023. évben a könyvtár rendelkezett Érdekeltségnövelő támogatással.  
Törvényi változások miatt már nem volt alkalmunk a támogatás 30 %-át bútor beszerzésére fordítani. Összege: 1 275 000 Ft.

**Bátaszékért Marketing Nonprofit Kft**

**Rendezvények**

|  |  |  |
| --- | --- | --- |
| 2023. március 8. | nőnap | művelődési ház |
| 2023. március 15. | március 15. | művelődési ház |
| 2023. március 19. | közösségi futás | Szeleshát |
| 2023. április 12. | versváros | romkert |
| 2023. április 15. | Életet az éveknek | általános iskola |
| 2023. április 15. | Zádor Jenő emléknap | művelődési ház |
| 2023. április 22. | TeSzedd várostakarítás | Bátaszék |
| 2023. április 29. | Glöckner fesztivál | művelődési ház |
| 2023. május 1. | Majális | Szent István tér |
| 2023. május 4. | Megyei Flórián nap | tűzoltóság, általános iskola, piactér |
| 2023. május 20. | Kóbor emléknap | művelődési ház |
| 2023.május 13. | triatlon fesztivál | uszoda és környéke |
| 2023. május 27. | Gyermeknap | játszótér |
| 2023. május 25. | Orbán nap | Orbán hegy |
| 2023.május 28. | rétesfesztivál | piac |
| 2023. június 4. | trianoni megemlékezés | Népcsoportok parkja |
| 2023.június 5. | pedagógus nap | óvoda, általános iskola, gimnázium |
| 2023. július 22. | 150 éves a Dombóvár-Bátaszék vasútvonal | vasútállomás |
| 2023. június-július | Nyárköszöntő esték (benne a Múzeumok Éjszakája) | piac, tájház, művház |
| 2023. szeptember 8-10. | Bátaszéki Bornapok | Piactér és környéke |
| 2023. szeptember 16. | Besigheim Játszótér | játszótér |
| 2023. september 22. | TETT-re Kész Nap | hivatal, művelődési ház |
| 2023. szeptember 23. | 100 éves az I. világháborús emlékmű | templom, emlékmű |
| 2023. október 4. | 120 éves a Római Kat. Plébániatemplom | templom |
| 2023. október 21. | Gasztronómiai est | tornacsarnok |
| 2023. októberben 4 alkalom | Bátaszéki Színjátszók | művelődési ház |
| 2023. október 23. | október 23. | művelődési ház, romkert |
| 2023. október 28. | közösségi futás | művház |
|  |  |  |
| 2023. december 2. | adventi forgatag | művház |
| 2023. december 15. | 70 éven felüliek karácsonya | sportcsarnok |
| 2023. december 19. | Fiataloka a városért | művház |

(A táblázatban a megvalósult nagyobb rendezvények láthatók.)

A rendezvények sora januárban a nagysikerű kvízbajnoksággal kezdődött. A farsangi időszak ismét a megszokott módon zajlott, civiljeink szervezésében bálok valósultak meg a művelődési házunkban. Gyermekmatiné cirkuszt szerveztünk, kisállat kiállítást és farsangi kézműves foglalkozást tartottunk. Elbúcsúztattuk a telet a gyerekekkel. A II. Géza Gimnázium diákjai a hónap utolsó napján hódoltak megválasztott királyuk előtt.

Márciusban Maksa Zoltán köszöntette a hölgyeket. Nagy sikerrel zajlott az esemény. A szokásoknak megfelelően az iskolások a művelődési házban ünnepelték március 15-ét. A városi ünnepségen koszorúzással és ünnepi műsorral, emlékező szavakkal hajtottak főt. A Géza-napi szavalóversenyre is érkeztek szép számmal verset szavalók. A kvízest teltházzal zajlott ebben a hónapban is. A Géza-gálára a szokásoknak megfelelően dugig megtelt a művelődési ház diákokkal, hozzátartozókkal. A Déryné-programban megvalósult színházi előadás ezúttal szombati napra esett. Hogy a fiataloknak is kedvezzünk, helyet adtunk a Bakelit partinak is.

Áprilisban elindítottuk a Játszóház programunkat, mellyel megtöltöttük az egész művelődési házat. Nagyon szerették a családok. Helyet adtunk a Tolna vármegyei sakkversenynek, a roma világnapi rendezvénynek. Ebben a hónapban is a romkertben verselt a város. Az „Életet az éveknek” megyei nyugdíjas szavalóverseny helyszíne az általános iskola aulája volt. Még ugyanezen a szombati napon a Bátaszéken született hollywoodi zeneszerző, Zádor Jenő emlékére rendeztünk egy tartalmas megemlékezést a művelődési házban.

A tavaszi közösségi futás mindig nagy érdeklődéssel zajlik, és a Glöckner-fesztivált is megtartották. A zöld teremben dr. Bozsolik Róbert polgármester fogadta a rendőröket. Már elmaradhatatlan a kvízest, ami hónapról hónapra egyre népszerűbb. A hagyományos várostakarításnak ezúttal kedvezett az időjárás, több mint százan húztak kesztyűt, hogy az országos „TeSzedd” akcióhoz csatlakozva megtisztítsák lakókörnyezetüket.

A nagyobb rendezvények közül ki kell emelni a majálist, amelyen kirakodóvásár, vidámpark várta a vendégeket, a színpadon a helyi hagyományőrző táncegyesületek fellépése mellett ezúttal a „muskátli zene” kapott főszerepet.

A majálist követte az ÖTE 140 éves fennállása alkalmából megrendezett megyei tűzoltó nap. A rendezvény megszervezésében, lebonyolításában a kft. igen aktívan vette ki a részét. Megrendeztük Czencz Péterrel karöltve a XIV. Triatlonversenyt is. Az Orbán-napi mise emlékezetes maradt mindenki számára. A Molyhos tölgy árnyékában megtartották a misét is. A Bátaszékhez nagyszülei révén kötődő Kóbor János születésnapján egykori zenésztársa, Szekeres Tamás és csapata adott nagysikerű koncertet a közösségi színtérben. A gyereknap ezúttal nem maradt el, és a hónap utolsó szombatján a pünkösdi rétesfesztivált is megtartották a felújított és átadott piactéren.

Június 3-án Polgármester Úr köszöntötte a város pedagógusait, kiemelten a nyugállományba vonuló óvodapedagógusokat, tanítókat és tanárokat. Június 4-én a bátaszéki gimnazisták közreműködésével volt a trianoni megemlékezés.

A nyárköszöntő rendezvények több hétvégén és több helyszínen nyújtottak színes programokat. Ezúttal is csatlakoztunk a Múzeumok Éjszakája országos programhoz: a tájházban dr. Nyúl Viktor plébános tartott előadást a 120 éves Nagyboldogasszony római katolikus plébániatemplomról, dalcsokorral emelte a program színvonalát a pedagógus kórus és a Kismődi Ferenc Énekegyüttes, emellett rozéfröccsel és zsíros kenyérrel kínáltuk a résztvevőket. Nagy örömünkre, sikerült visszacsábítani a Bátaszéki Színjátszókat a művelődési házba, akik tavaly négy előadással szórakoztatták a közönséget

A Vár a megye elnevezésű programon a kft. segítséget nyújtott, hogy a küldöttség méltón képviselhesse Bátaszéket.

Nyári táboroknak adott otthont a művelődési ház. Színházi előadás keretében Szarvas József „Pustol a hó” című monodrámáját a tájház udvarán tekinthették meg az érdeklődők. A Déryné-program keretén belül jöhettek létre a színházi estek, amelynek köszönhetően ingyenesen, nívós előadások érkeztek Bátaszékre. A pályázati lehetőség 2024-ban is folytatódik, aminek a pozitív elbírálását követően, reményeink szerint további kulturális élményt nyújthat a helyieknek.

Még júliusban a Dombóvár-Bátaszék vasútvonal 150 éves évfordulója alkalmából rendeztünk ünnepséget a vasútállomáson, a programot rockkoncert zárta.

2023-ban ismét lebonyolítottuk a Bátaszéki Bornapokat a hagyományos felvonulással és a romkerti Géza koronázási ceremóniával. A szeptemberi háromnapos gasztrokultúrális fesztivál ezúttal is több ezer idelátogatónak nyújtott kulturált szórakozást. A tematikus, pénteki rock napot követően a hazai könnyűzenei élet meghatározó formációi léptek színpadra.

A nyáriszünet után újra volt kvíz, egészségmegőrzéssel kapcsolatos előadássorozatot is befogadott a ház.

Október második felében a védőnők szervezésében az anyatejes világnapon a művelődési házban köszöntötték a szoptatós anyukákat.

A Királyi Gasztronómiai Esten zsúfolásig megtelt a Kalász János Városi Sportcsarnok. Több mint 350 jegyet adott el a TIP-iroda, ennél többen nem nagyon férnek el küzdőtéren. Jó választás volt a Koktél 4U zenekar, igazi party hangulatot teremtettek.

Előadások helyszíne volt a zöld termünk, és októberben sem maradhatott el a kvízbajnokság. A hónap végén bonyolítottuk le az őszi közösségi futást.

Az Erzsébet és Katalin-bált sikerült időseinknek megtartani. A 16 résztvevő csapattal zajló kvízbajnokság ezúttal sem maradhatott el.

Decemberben ismét volt adventi forgatag, sajnos az esős időjárás nem kedvezett a rendezvény látogatottságának, és a szabadtérre tervezett eseményt be kellett hozni a művelődési ház épületébe. A roma közösség mikulása is a Szent István tér 7-be érkezett, és segítettünk a Fiatalok a városért díjátadón, amelyiknek szintén a Petőfi Sándor Művelődési Ház volt a helyszíne. 2023-ban is megvendégelte az önkormányzat a 70 éven felülieket a városi sportcsarnokban. Nagy hagyománya van ennek az ünnepi alkalomnak. A Gondozási Központ karácsonyvárója is jól sikerült, csakúgy, mint a felvidékiek és a németek karácsonya. Már hosszú évek hagyománya, hogy a művelődési házban december 31-én a Bátaszéki Nyugdíjas Egyesület szilveszterezik. Ez 2023-ban is így volt.

Bakelit partyk – diszkók – színesítették az év végi programkínálatot, a bulik egyébként egész évben nagy sikerrel mentek.

A felújított tájházba egyénileg vagy csoportosan – az esztendő első néhány hónapját leszámítva – már rendszeresen érkeztek látogatók. Így munkatársaink folyamatosan tartottak tárlatvezetéseket a megszépült házban. Több mint háromszáz vendég tekintette meg a néprajzi gyűjteményt.

A művelődési ház egész évben otthont adott a helyi csoportok és egyesületek rendezvényeinek. A ház a rendelkezésre álló csekély számú (2 db) termét maximálisan ki tudta használni. A termeket egész évben használók: Heimat Iciri-Picirik, Nóri Fitt Aerobic, Felvidék Utánpótlás, Felvidék Aprók, Heimat Utánpótlás és Nagyok, szenior tánc, Napsugár Nyugdíjas Egylet, Felvidék Felnőtt, Kiss Eszter (torna), jóga, Legjobb Utcai Csapat (modern táncosok), színjátszók.

A kommunikációért felelős kolléga szerkesztette a Cikádor újságot. Minden írott és elektronikus anyagot feltöltöttek a [www.bataszekmost.hu](http://www.bataszekmost.hu) weboldalra, valamint az bataszekmost facebook oldalát és a művelődési ház bátaszéki programok facebook oldalát naprakészen üzemeltették, amely oldalak látogatottsága jelentős volt a 2023-es évben. A statisztikai adatokat figyelemmel kísérve ezeket az oldalakat nemcsak a bátaszékiek, hanem a környező településeken élők is figyelemmel kísérik, illetve Budapesten és Németországban élők – minden bizonnyal elszármazottak – keresték fel.

A művelődési ház DJP Pontként is üzemel, így egész évben folyamatos segítséget nyújtott az intézménybe betérőknek az elektronikus ügyek intézésében, nyomtatás, e-mail küldés, szkennelés.

A fent említetteken kívül készültek a kollégák az évnyitó rendezvények lebonyolítására.

A 2022. év végén elkészített és elfogadott üzleti tervben meghatározott feladatokat a kft. munkatársai igyekeztek a legjobb tudásukhoz mérten megvalósítani.

**Városüzemeltetés, településfejlesztés**

Bátaszék Város Önkormányzata a 2023. évi városüzemeltetési és településfejlesztési feladatait a korábbi évekkel megegyezően 2 ellátási területtel oldott meg. Részben a 100 %-os önkormányzati tulajdonú BÁT-KOM 2004 Kft-vel, részben pedig külső vállalkozókkal. A BÁT-KOM 2004 Kft-vel minden évben a költségvetési tervezésnek megfelelően keretszerződés megkötésére kerül sor, majd az év közbeni változások függvényében előterjesztések alapján módosításra kerül a keretszerződés.

A külső vállalkozók pedig döntően a pályázati forrásból megvalósuló beruházásokat, felújításokat látják, látták el, vagy azokat a nagyobb volumenű feladatokat, melyekhez a BÁT-KOM 2004 Kft-nek nincs szakmai kompetenciája.

A felújítások és beruházások, valamint a dologi kiadások keretében elszámolásra kerülő városüzemeltetési, településfejlesztési feladatok tekintetében nagyon jelentős szerep hárult 2023-ban is a Bátaszéki Közös Önkormányzati Hivatal Városüzemeltetési Irodájára. Az előkészítések, árajánlatkérések, Képviselő-testületi ülésre előterjesztések készítése, szerződéskötések, munkaterület átadások, folyamatok nyomon követesé, a kész munka átvétele, elszámolások koordinálása tekintetében kiemelkedően látták el feladatukat.

A 2023-ban elkészült beruházások jelentős része a települési infrastruktúrát érintették. Különös figyelmet szenteltünk a lakosság közúti és gyalogos közlekedéséhez, valamint a kegyeleti helyekhez kapcsolódó balesetveszélyek megelőzésére, mind ezek érdekében történtek meg a kátyúzások, járdafelújítások, közvilágítások korszerűsítése, temetői utak javítása, zöldterület karbantartás, csapadékvíz elvezető árkok tisztítása, az önkormányzati kezelésű utak mentén a KRESZ táblák pótlása és padkarendezés. Figyelmet és nagyobb keretösszeget fordítottunk a bérlakások felújítására.

A felújítások, javítási munkálatok nem csak a Város területét, hanem a Kövesd, Lajvér településrészeket is jelentősen érintették.

Civil szféra hatása a település életére

A város mindennapi életét meghatározzák a civil és egyéb szervezetek tevékenységei, melyek nagyban hozzájárulnak a mozgalmas közösségi élethez. Bátaszék Város 26 civil szervezettel, 2 nemzetiségi önkormányzattal és 14 egyéb szervezettel büszkélkedhet, mely minden korosztályt összefog, számos működési területet lefed, teret biztosít a hagyományainak ápolására, értékeink megőrzésére és továbbadására továbbá új értékek teremtésére is.

2023-ban 20 civil szervezetet összesen 4 980 000.-Ft-al, 5 kiemelt civil szervezetet 19 493 580 -Ft-tal, a nemzetiségi önkormányzatokat összesen 700.000.-Ft-al támogattuk a város költségvetéséből céljaik megvalósításának elősegítésére.

Megállapítható, hogy a civil szervezetek működési forrásaiban az elmúlt évben is nagyon fontos szerepet töltött be az önkormányzat által nyújtott támogatás. A kiutalt összegek elszámolása megtörtént

**Belső irányítási, ellenőrzési rendszer működésének értékelése**

A 2023. évben is megfelelő hangsúlyt fektettünk a belső ellenőrzési rendszerre. Az előző évek gyakorlatának megfelelően Vállalkozási szerződés keretében alkalmaztunk egy tapasztalt belső ellenőrt, aki az ellenőrzések mellett szakmai tanácsokat is adott a működésünkhöz. Mindemellett figyelemmel voltunk a folyamatba épített ellenőrzésre, továbbá az adatok tisztaságára és védelmére. A KÖH belső kontroll rendszere a FEUVE szabályozási folyamatokban leírtaknak megfelelően működött.

### A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. rendelet (továbbiakban: Bkr.) 11. § (2a) bekezdése értelmében a költségvetési szerv vezetője köteles az éves költségvetési beszámolóval együtt a Bkr. 1. melléklete szerinti vezetői nyilatkozatot a polgármesternek megküldeni. A vezetői nyilatkozat az előterjesztés 1. sz. mellékletét képezi.

### Önkormányzati bevételek alakulása

# **Bevételek**

Bátaszék Város Önkormányzatának konszolidált költségvetési fő összegének 2023. évi módosított bevételi előirányzata 2 392 397 369 Ft, a teljesítés 2 374 182 529 Ft, mely 99,2 %-os teljesülést jelent.

# **Költségvetési bevételek**

**A költségvetési bevételeken belül az Önkormányzat működési támogatásai előirányzat** a tervezett 796 895 146 Ft eredeti előirányzathoz képest az év során 949 873 536 Ft-ra módosult, a teljesítés 949 873 536 Ft. Az eredeti előirányzathoz viszonyított, közel 153 millió Ft többletből a 2023. évi **normatíva évközi módosításával összefüggően 84,3 millió Ft összegű többletforrás képződött:** az önkormányzati hivatal működésének támogatására 8 949 774 Ft összegű, a közvilágítási kiadásokra 80 000 Ft összegű, a köznevelési feladataink támogatására 30 293 822 Ft, szociális feladatokra 27 155 955 Ft, gyermekétkeztetési feladatok támogatására 16 792 762 Ft, a kulturális feladataink támogatására 1 092 000 Ft pótlólagos állami forrás egészítetti ki a rendelkezésre álló fedezetet.

Emellett az év során három alkalommal nyújtottunk be **rendkívüli önkormányzati forrás** elnyerésére pályázatot, melyen összesen 9 884 801 Ft-ot nyertünk el.

A 2022. évi iparűzési **adókedvezménnyel kapcsolatos önkormányzati támogatásként** 10 427 660 Ft összegű pótlólagos bevételünk képződött.

**Egyéb működési célú támogatásként** az eredeti költségvetésben 122 319 900 Ft-tal számoltunk, mely az év során 170 621 516 Ft-ra módosult. E bevételi jogcím a módosított előirányzat összegének megfelelően teljesült.

A 2023. évben a NEAK-tól a háziorvosi orvosi rendelő működtetésére 21 797 900 Ft állt rendelkezésre, EU-s támogatásból származó bevételként (TOP-3.2.1- Iskola energetika, TOP Plusz 3.3.2 Szociális alapszolgáltatás fejlesztése I.-II. ütem) 26 208 880 Ft, a közfoglalkoztatás és a nyári diákmunka támogatására 10 957 261 Ft-ot biztosított számunkra a központi költségvetés. A társulásos kapcsolatainkból származó bevételünk (társulások elszámolása, TETT támogatás) 90 575 970 Ft-ban teljesült. A KÖH munkaszervezetek működtetésére az év során 21 081 505 Ft-ot vettünk át az érintett társönkormányzatoktól, valamint a társulásoktól.

A **Felhalmozási célú támogatás államháztartáson belülről** előirányzat az eredetileg tervezett 54 557 620 Ft-hoz képest az év során 643 982 620 Ft-ra módosult, a tényleges teljesítés 628 437 649 Ft volt. E jogcímen a „TOP Plusz 3.3.2 Szociális alapszolgáltatás fejlesztése I.ütem” projektünk megvalósítására 363 000 000 Ft, a „TOP Plusz 3.3.2 Szociális. alapszolgáltatás fejlesztés II. ütem” beruházás megvalósítására 216 000 000 Ft előleg folyósítása történt meg, a „számvevőségi épület felújítása II. ütem” beruházás támogatásaként 4 200 000 Ft állt rendelkezésre, a helyi piac fejlesztésére 45 237 649 Ft folyt be.

A módosított előirányzathoz viszonyított 15,5 millió Ft összegű alul teljesítés egyrészt abból adódik, hogy a számunkra megítélt 6 225 000 Ft összegű vis maior támogatást a MÁK az év során nem bocsátotta rendelkezésünkre, továbbá a „VP6 Helyi piac fejlesztése” kapcsán a pénzügyi elszámolásból várt bevételből 9 319 971 Ft is áthúzódik a 2024. évre.

**A Közhatalmi bevételek** tekintetében a költségvetés összeállításakor 369 000 000 Ft eredeti előirányzattal számoltunk, melynek meghatározó része – 90,78 %-a - az iparűzési adóbevételként került számbavételre. Magánszemélyek kommunális adója vonatkozásában 32 millió Ft, talajterhelési díjból 500 000 Ft, egyéb közhatalmi bevételből 1 500 000 Ft forrást terveztünk a rendelkezésre álló információk alapján. Az év során bekövetkezett kedvező teljesítési adatok tükrében a módosított előirányzat 458 112 515 Ft-ra emelkedett. A közhatalmi bevételeink összességében 458 276 605 Ft-ban teljesültek, ami a módosított előirányzathoz képest 164 090 Ft összegű túlteljesítést jelent. Magánszemélyek kommunális adója jogcímen 32 164 090 Ft, talajterhelési díjból 691 232 Ft, egyéb közhatalmi bevételből (pótlék, kamat) 2 865 888 Ft realizálódott. Az iparűzési adóbevételünk 422 555 395 Ft összeggel teljesült.

**Működési bevételeink** is kedvezően alakultak. A 32 254 059 Ft összegű tervhez képest több mint 29 millió Ft-tal magasabb összegben teljesültek, összességében 61 481 967 Ft bevételt értünk el. Ebből Bátaszék Város Önkormányzatánál 57 562 576 Ft, a KÖH-nél 2 826 317 Ft, a Keresztély Gyula Városi Könyvtárnál 1 093 074 Ft bevétel képződött. E bevételi forráson belül szolgáltatások ellenértékeként Bátaszék Város Önkormányzatánál 8 172 315 Ft, a KÖH-nél 70 500 Ft, a Keresztély Gyula Városi Könyvtárnál 756 270 Ft realizálódott. Közvetített szolgáltatások értékeként 11 430 864 Ft bevételt értünk el, amely alapvetően Bátaszék Város Önkormányzatánál, illetve a KÖH-nél jelentkezett. Legnagyobb bevételi forrást a tulajdonosi bevételek jelentik, közel 24 millió Ft folyt be ingatlan bérleti díjak és lakbér jogcímen az önkormányzathoz. Kiszámlázott általános forgalmi adóból, valamint általános forgalmi adó visszatérítéséből Bátaszék Város Önkormányzatánál 14 072 640 Ft, a KÖH-nél 1 211 369 Ft bevétel képződött. Az önkormányzat vagyonbiztosítási szerződése alapján az év során felmerült kárigény rendezéseként 1 293 439 Ft díjat utalt át a biztosító. Egyéb működési bevételként (kamat, kerekítési különbözet stb.) Bátaszék Város Önkormányzatánál és az intézményeinél összesen 660 452 Ft teljesült.

**Felhalmozási bevételeink 9 414 000** Ft összegű forrást jelentettek az év során, mely ingatlanértékesítésből származott.

A **működési célú átvett pénzeszközként 4 747 500** Ft realizálódott az év során. E jogcímen ünnepekhez kapcsolódó adományokra 780 000 Ft, a védőoltásokra 217 500 Ft befizetés történt. Működési célú visszatérítendő támogatásként az előző évi normatíva elszámolásból 3 750 000 Ft összegű forrásunk származott.

# **A költségvetési bevételek összességében az eredetileg tervezett 1 321 706 825 Ft-tal szemben 2 112 231 257 Ft-ban teljesültek, ami a 2 130 446 097 Ft összegű módosított előirányzathoz képest 99,1 %-os teljesítést jelent.**

# **Finanszírozási bevételek**

Az önkormányzat költségvetésében az egyensúly megteremtése érdekében a 2023. évben is fontos forráselem volt az **előző évi pénzmaradvány.** E forráselem 233 226 419 Ft összegben szolgálta a feladatellátást. Bátaszék Város Önkormányzatánál 230 315 600 Ft, a KÖH-nél 2 534 015 Ft, a Keresztély Gyula Városi Könyvtárnál 376 804 Ft igénybe vétel történt.

A finanszírozási bevételek között az **államháztartáson belüli megelőlegezések** összege 28 724 853 Ft volt, amit a MÁK a december havi bérek és a közfoglalkoztatás finanszírozhatósága miatt bocsátott rendelkezésre. Az összeg az év eleji finanszírozásból visszavonásra került

Összességében a finanszírozási bevételek 261 951 272 Ft összeggel teljesültek.

##### Önkormányzati kiadások alakulása

Bátaszék Város Önkormányzat konszolidált adatokat tartalmazó költségvetésében a 2023. évi módosított kiadási előirányzat 2 392 397 369 Ft volt, a teljesítés 1 589 985 694 Ft, mely 66,4 %-os teljesítést jelent. A teljesítési adatok mintegy 800 millió Ft-tal alacsonyabbak a módosított előirányzathoz képest.

Költségvetési kiadások

A **személyi juttatásként** önkormányzati szinten 218 631 787 Ft került kifizetésre, ami a módosított előirányzathoz képest 5 millió Ft-tal alacsonyabb felhasználást jelent. A foglalkoztatottak személyi juttatásaira (törvény szerinti illetményekre, céljuttatásra, végkielégítésre, jubileumi jutalomra, cafetéria juttatásra, béren kívüli juttatásokra, közlekedési költségtérítésre, egyéb költségtérítésre, szociális támogatásra, egyéb személyi juttatásra) 199 308 692 Ft-ot használtunk fel. A választott tisztségviselők juttatásaira 12 945 670 Ft kifizetés történt. Munkavégzésre irányuló egyéb jogviszonyban nem saját foglalkoztatottnak fizetett juttatásokra, egyéb külső személyi juttatásokra 6 377 425 Ft-ot fordítottunk.

A **munkaadót terhelő járulékkiadás** a személyi juttatásokhoz igazodóan 30 472 097 merült fel.

A **dologi kiadások** vonatkozásában 50 millió Ft-tal alacsonyabb kiadás valósult meg a módosított előirányzathoz képest, összesen 233 752 866 Ft-kiadás merült fel az év során. Ez egyrészt a takarékos gazdálkodásnak köszönhető, de az energiaszámlákat az év utolsó hónapjaiban nem állította ki a szolgáltató, a kiadás a 2024. évben jelentkezik. A TOP Plusz egészségügyi alapellátás fejlesztése projektek dologi kiadásai sem merültek fel, e miatt több, mint 20 millió Ft-tal kevesebb a felhasználás.

Az év során Bátaszék Város Önkormányzatánál közel 200 millió Ft dologi kiadás merült fel, a KÖH gazdálkodását mintegy 26 millió Ft-tal, a Keresztély Gyula Városi Könyvtár költségvetését 8 288 840 Ft-tal terhelte a kiadás.

Készletbeszerzésre (szakmai anyagok, üzemeltetési anyagok) beszerzésére önkormányzati szinten 14 438 495 Ft-ot fordítottunk, kommunikációs szolgáltatások (informatikai szolgáltatások és egyéb kommunikációs szolgáltatások) díja 6 624 388 Ft összeggel merült fel, közüzemi díjakra (villamosenergia, gázenergia, víz- és csatornaszolgáltatás) 35 050 749 Ft összeget fizettünk ki. Egyéb szolgáltatási kiadásként (vásárolt élelmezés, bérleti és lízing díjak, karbantartási, kisjavítási szolgáltatások, közvetített szolgáltatások, szakmai tevékenységet segítő szolgáltatások, egyéb szolgáltatások) kiadásainak fedezetére 98 490 144 Ft-ot kellett biztosítanunk. Kiküldetési, reklám- és propagandakiadások 1 893 005 Ft összeggel merültek fel, egyéb dologi kiadásokra (működési célú előzetesen felszámított általános forgalmi adó, fizetendő általános forgalmi adó, kamatkiadások, egyéb dologi kiadások) 77 256 085 Ft kiadást jelentettek éves szinten.

A dologi kiadások között 12 027 092 Ft összegben biztosított önkormányzatunk a lakosságnak természetbeni juttatást. (Rendkívüli települési támogatás tüzelő formájában, helyi autóbusz bérlet, védőoltások, ünnepekhez kapcsolódó támogatások, 90 éven felüliek karácsonyi támogatása.)

Az **ellátottak pénzbeli juttatásaira** (szociálpolitikai juttatások) 12 030 971 Ft került kifizetésre. Települési támogatásokra (alapvetően lakhatás céljára, gyógyszerkiadásokra, rendkívüli települési támogatásra, temetési támogatásra) 8 683 219 Ft-ot, egyéb nem intézményi ellátásokra (újszülöttek támogatására, iskolakezdési támogatásra, zeneiskolai támogatásra, gyermekétkeztetési kedvezményre) 3 347 752 Ft-ot fordítottunk.

Az **egyéb működési célú kiadások** előirányzata a tervezett 895 844 286 Ft összeghez képest az év során – alapvetően a tartalék változása miatt - 1 636 306 125 Ft-ra módosult, a teljesítés 908 234 627 Ft, ami a módosított előirányzat 55 %-a.

A tényleges kiadásokból önkormányzati szolidaritási hozzájárulásként 23 951 645 Ft került elszámolásra, az előző évi normatíva elszámolásból 1 374 428 Ft befizetési kötelezettségnek tettünk eleget.

E jogcím tartalmazza a társulásoknak történő pénzeszköz átadások 609 248 366 Ft összegét, a Nemzetiségi Önkormányzati támogatásokat 700 000 Ft összeggel, a Bursa Hungarica ösztöndíjakra folyósított 1 406 051 Ft összeget, a KÖH-t érintően a népszámlálási maradvány 928 784 Ft összegű visszafizetését, valamint a KÖH-nél az elszámolás alapját képező pénzmaradvány 878 748 Ft összegét. Az előzőekben részletezett kiadások az államháztartáson belülre átadott forrásokat jelentik, összesen 611 354 417 Ft összeggel.

Működési célú pénzeszközátadásként államháztartáson kívülre 265 996 605 Ft kiadás jelentkezett az év során. Itt került elszámolásra az egyesületek, civil szervezeteknek, alapítványoknak nyújtott támogatás, a Kft-ink feladatellátási szerződéseivel összefüggő kiadás, a temető működtetésére átadott forrás, a tanulmányi ösztöndíjra fordított kiadás.

A legjelentősebb kiadást a BÁT-KOM Kft.-nek a közfeladatok ellátására átadott mintegy 92 millió Ft, valamint a városi uszoda üzemeltetésére biztosított 95 198 000 Ft jelenti. A Marketing Kft. által ellátott feladatokra 46 051 000 Ft-ot biztosítottunk e jogcímen.

A **felhalmozási kiadások** előirányzata az év elején megállapított 167 479 879 Ft összegű eredeti előirányzathoz képest az év közbeni módosítások eredményeként 172 447 616 Ft-ra növekedett, a tényleges teljesítés 158 588 357 Ft. A 2023. évben 149 323 411 Ft beruházási kiadás merült fel, felújításokra 7 677 446 Ft-ot fordítottunk. Egyéb felhalmozási célú támogatásként az államháztartáson belülre az eredetileg tervezett 215 900 Ft-tal szemben 1 587 500Ft kiadást finanszíroztunk.

A beruházási kiadások jelentős része Bátaszék Város Önkormányzatának kiadásaként jelent meg, 145 795 926 Ft felhasználás történt az év során. A 2023. évben folytatódott a „VP6-7.2.1-20 Helyi piac fejlesztése” projekt megvalósítása, ezzel összefüggésben 110 737 743 Ft beruházási kiadás merült fel. Egyéb gép, berendezés (orvosi rendelő számítógép + szoftver, fizikoterápia klíma )beszerzésére 854 945 Ft-ot fordítottunk, az ipari parkban lévő földárok nyomvonalának megváltására a műszaki ellenőri költséggel együtt 5 090 500 Ft kifizetés történt. Az év során a közvilágítási lámpák cseréjére (III. és IV. ütem) közel 6,5 millió Ft forrást biztosítottunk. Információs táblák (Számvevőségi épület, Dombóvár-Bátaszék vasútvonal , Kóbor János emlékére, Michéli Mihály ) elhelyezésére is sor került, erre összesen 1,5 millió Ft fedezetet biztosítottunk.

A térfigyelőrendszer korszerűsítése kapcsán 4 429 760 Ft beruházási kiadás merült fel, a Bezerédj utcában pihenőhely kivitelezési munkáit bonyolítottuk, a Gimnázium előtti téren pihenőpad elhelyezése történt meg, a Nyéki utcában szalagkorlát kihelyezésére került sor. E munkákra mintegy 1,7 millió Ft-ot használtunk fel.

Az ERÖV által a használati díj terhére végzett beruházás értéke 3,5 millió Ft-ot tett ki.

944/1 hrsz ingatlan vásárlása A szociális alapellátás fejlesztésére irányuló TOP Plusz 3.3.2-00002 ütemű projektünk megvalósításához szükséges ingatlanok megvásárlására is sor került , erre 10 500 000 Ft-ot biztosítottunk. Emellett karácsonyi fényfüzér beszerzésére került sor, erre mintegy 1 millió Ft-ot költöttünk.

A KÖH egyéb gép, berendezés beszerzésére 832 715 Ft-ot fordított, alapvetően a számítástechnikai eszköz beszerzése történt. A Keresztély Gyula Városi Könyvtár könyvbeszerzésre 2 694 770 Ft-ot használt fel.

Felújításként a Vis maior pályázatunkhoz kapcsolódóan egy pincebeszakadás helyreállítási munkái jelentkeztek 7 677 446 Ft összeggel.

A 28 274 989 Ft összegű **finanszírozási kiadások** teljesítésének részeként a 27 046 066 Ft összegű államháztartáson belüli megelőlegezések visszafizetése, valamint a lízingelt személygépkocsi 2023. évi lízingkiadása jelenik meg 1 228 923 Ft összegben.

**III.**

**Az államháztartásról szóló 2011. évi CXCV. törvény** **91. § (2) bekezdés a)-d) pontjaiban előírt indoklások**

***Az önkormányzat költségvetési mérlege, pénzeszközök változása***

Az önkormányzat pénzkészlete 2023. január 1-jén 239 193 634 Ft volt. Az év közbeni korrekciós tételek elszámolása következtében a 2023. december 31-i záró pénzkészlet 821 180 471 Ft, melyből a bankszámlák (Ft és deviza) egyenlege 820 156 221 Ft, a házipénztári készpénzállomány 1 024 250 Ft. (Részletesen 19. sz. melléklet.)

## **Többéves kihatással járó döntések**

A többéves kihatással járó, 2020-2023 közötti időszakban meghozott döntésekből származó kötelezettségek összege önkormányzati szinten 614 500 000 Ft, mely kizárólag felhalmozási feladatokhoz kapcsolódik. A 2023. évi teljesítés 18 212 005 Ft.

Önkormányzatunknak 2024-ig átnyúló, 214 363 Ft összegű felhalmozási célú pénzügyi lízing kiadási kötelezettsége van (Skoda Octavia), továbbá a „TOP Plusz 3.3.2 Szociális alapszolgáltatások fejlesztése” projektekkel összefüggően 571 275 000 Ft kötelezettség is terheli a 2024. és a 2025. évet érintően. Emellett a közvilágítási lámpák cseréje IV. ütemére kötött szerződés alapján 1 051 391 Ft összegű kötelezettsége van a 2024. évre. A KÖH-nél szintén a „TOP Plusz 3.3.2. Szociális alapszolgáltatások fejlesztése” projekt vonatkozásában konzorciumi partnerként 20 665 527 Ft kötelezettsége áll fenn a 2024. évre. (11. sz. melléklet.)

Az Önkormányzat 2023.12.31-én hitel állománnyal nem rendelkezett.

***Közvetett támogatások***

## **A közvetett támogatások tényleges összege az előző évivel azonos nagyságrendű, 650 000 Ft,** mely amagánszemélyek kommunális adójából a polgárőrök részére megállapított mentesség miatt jelentkezik. (a fizetési kötelezettségre 50 fő \* 13.000 Ft).

*Adósság állomány alakulása*

2023. december 31-én az önkormányzatnak és intézményeinek külföldi hitelező felé adósság állománya nem volt. Az adósságállomány összegeként 29 225 566 Ft került kimutatásra, melyből a nem lejárt 29 030 842 Ft összegű (MÁK megelőlegezés), az 1-90 nap közötti lejáratú pedig 194 724 Ft, mely azoknak a számláknak az összegét tartalmazza, melyek kifizetése átcsúszott a következő évre. (13. sz. melléklet)

## **Vagyoni helyzet alakulása**

Az önkormányzat eszközeinek és forrásainak értéke 2023. december 31-én 4 655 764 705 Ft, az előző évi 6 068 908 405 Ft-tal szemben, ez egy jelentős, 23,3 %-os mértékű, 1 413 143 700 Ft összegű csökkenést jelent az előző évhez képest, ami alapvetően a víziközmű vagyon állami tulajdonba adásával függ össze.

A tárgyi eszközök állományának nettó értéke 3 576 891 666 Ft, közel 2 milliárd Ft-tal csökkent az előző év végi állapothoz viszonyítva.

Az eszközvagyon részeként az **immateriális javak** állományának nettó értéke 184 042 Ft-ról 196 565 Ft-ra nőtt a 2022. december 31-i adathoz viszonyítva. Az év során 216 000 Ft összegű beszerzés történt, az elszámolt tervszerinti értékcsökkenés 203 477 Ft volt, ennek eredményeként 12 523 Ft-tal nőtt a mérleg szerinti érték.

Az i**ngatlanok** és a kapcsolódó vagyoni értékű jogok nettó értéke 1 947 158 477 Ft-tal csökkent, döntően a már említett, az állam felé történő térítésmentes vagyonátadás következtében. Az év során 120 391 517 Ft összegű bruttó értéket növelő tétel könyvelésére került sor elsősorban beruházásból aktívált érték miatt, emellett egyéb növekedésként 2 075 171 Ft került feljegyzésre. (Számlák közötti átvezetésből, valamint telekalakítási helyszínrajz, változási vázrajz szerinti növekedés.) A bruttó értéket csökkentő tényező volt 1 338 962 Ft összeggel a Testület döntéséből adódóan megvalósult ingatlan értékesítés miatti kivezetés, továbbá 2 509 740 475 Ft csökkenés a víziközmű vagyon átadásához kapcsolódik. Egyéb csökkenésként a már említett főkönyvi számlák közötti átvezetés szerepel.

Az év során az ingatlanokat érintően 172 723 512 Ft összegű terv szerinti értékcsökkenés került elszámolásra, az átadott vagyonhoz 617 152 955 Ft értékcsökkenés kivezetése kapcsolódott Az előzőekben részletezett változások következtében az ingatlanvagyon nettó értéke az előző évi 5 472 862 629 Ft-ról 3 525 704 152 Ft-ra csökkent.

A gépek, felszerelések, járművek nettó értéke közel 1 millió Ft-tal csökkent, beruházásból 22 millió Ft-ot meghaladó bruttó érték növekedés következett be, a számlák közötti átvezetéssel összefüggően 32 611 797 Ft változás adódott. Csökkenésként jelentkezett 7 047 459 Ft, ami selejtezésből adódik. (fogorvosi szék, védőnői eszközök, közvilágítási lámpatestek), valamint a számlák közötti átvezetés 32 611 797 Ft összeggel. Terv szerinti értékcsökkenésként 20 506 683 Ft-ot számoltunk el, az éves értékcsökkenés összegét módosította a selejtezés miatti kivezetés, valamint a számlák közötti rendezéshez is kapcsolódik a változás. Terven felüli értékcsökkenés elszámolására az év során nem került sor.

A befektetett pénzügyi eszközök állománya az elmúlt évhez képest nem változott, a könyv szerinti érték 23 790 000 Ft. A gazdasági társaságok működéséhez a 2023. évben sem járult hozzá az önkormányzat tőkepótlás jogcímen.

Az előző évhez képest 581 986 837 Ft-tal nagyobb év végi pénzeszközállománnyal zártuk az évet, mely összeg-szerűen 821 180 471 Ft. A házipénztári készpénz 1 024 250 Ft, a bankszámlákon 820 156 221 Ft számlapénz volt december 31-én.

A követelések összege közel 4,4 millió Ft-tal nőtt az előző évhez képest, az összege 233 026 623 Ft, mely alapvetően a közhatalmi bevételekhez, ezen belül a következő évben esedékes adókhoz kapcsolódik.

Követelés jellegű egyéb sajátos elszámolásként (adott előlegek, forgótőke elszámolás) 1 665 000 Ft került elszámolásra. Egyéb sajátos elszámolások egyenlege -394 041 Ft, ami az ÁFA elszámolással, valamint a bérekhez kötődő ilyen jogcímű elszámolással összefüggő adatot jelenti. Az aktív időbeli elhatárolások összege 1 073 421 Ft.

A saját tőke értéke 3 245 938 202 Ft-ról 1 436 223 241 Ft-ra csökkent. Ez a jelentős, mintegy 1,8 milliárd Ft összegű csökkenés döntően a víziközmű vagyon átadásával függ össze.

A kötelezettségek összege 69 371 208 Ft. A passzív időbeli elhatárolások összege 3 150 170 256 Ft, melyből az eredményszemléletű bevételek passzív időbeli elhatárolása 202 736 049 Ft, a költségek, ráfordítások passzív időbeli elhatárolása 17 522 727 Ft, halasztott eredményszemléletű bevételként 2 929 911 480 Ft került elszámolásra.

Az előzőekben részletezett összetevők változásaként összességében az eszközök és a források nettó értéke közel 1,4 milliárd Ft-tal csökkent az előző év végéhez képest.

Az önkormányzat intézményeinél és a Közös Önkormányzati Hivatalnál az érték nélkül nyilvántartott eszközök állománya is (0-ra leírt használatban lévő és használaton kívüli eszközök) kimutatásra került. (17. sz. melléklet)

***Az önkormányzat tulajdonában álló gazdálkodó szervezetek működéséből származó kötelezettségek, részesedések alakulása***

Az önkormányzat tulajdonában álló gazdálkodó szervezetekben lévő részesedések állománya 23.790.000 Ft, mely a következő jogcímeken áll fenn:

* BÁT-KOM 2004 KFt . 3.000.000 Ft
* Bátaszéki Marketing Kft. 3.000.000 Ft
* RE-VÍZ Duna-menti Kft. 17.790.000 Ft

A gazdálkodó szervezetek működésével összefüggően kötelezettségünk nincs.

A részesedések mértékét a 18. sz. melléklet szemlélteti, az értéke nem változott az előző évhez képest. A víziközmű vagyont kezelő ERÖV Zrt. irányító szerveként létrehozott RE-VÍZ Kft.-ben lévő részesedésünk december 31-i értékelése kapcsán nem került sor értékvesztés elszámolására, ugyanakkor a Kft. további sorsát illetően erről intézkedni kell, amennyiben a gazdálkodó szerv funkciót nem kap, és ez a 2023. november hónaptól bekövetkezett jelenlegi állapot tartós marad.

Tisztelt Képviselő-testület!

A 2023. évi költségvetési folyamatokat összegezve megállapítható, hogy az eredeti költségvetés elfogadását követően a pénzügyi kondícióinkban az év során kedvező változások következtek be. Az állami költségvetésből juttatott támogatások bővülésével, az elnyert rendkívüli önkormányzati támogatással nagyságrendekkel bővültek az előirányzataink. Emellett a saját bevételek vonatkozásában is jelentős túlteljesítés következett be, a tervezett feladataink megvalósításához nem volt szükség a tervszinten számba vett, viszonylag nagy értéket képviselő ingatlanvagyon értékesítésére, továbbá nem vált szükségessé a tervezett célkitűzéseink, feladataink újragondolása sem.

A költségvetési egyensúlyt külső forrás igénybe vétele nélkül biztosítani tudtuk, hitelfelvételre nem került sor.

Az önálló intézményi vagy társulási fenntartásban, illetve Kft. formájában meglévő intézményrendszerünket az év során változatlan jogi keretek között működtettük.

Az intézményi költségvetési gazdálkodásban alapkövetelményként érvényesítésre került a takarékos gazdálkodás, emellett az energiapiacon bekövetkezett kedvező változások révén kialakult árkonszolidációs hatás miatt a dologi kiadásokra is kevesebb fedezetet kellett biztosítanunk a tervezettnél.

A végrehajtás során prioritást kapott a kötelező feladatellátás körébe tartozó feladatok megfelelő színvonalú ellátása. Emellett a dolgozói reálkeresetek csökkenését mérséklő bérintézkedések végrehajtása is kiemelt célként fogalmazódott meg, e területre az előző évhez viszonyítottan nagyobb mértékű forrást tudtunk biztosítani.

Az intézményrendszer működtetése terén a 2023. évben is sikerült mind pénzügyi, mind szakmai szempontból stabil működési feltételeket biztosítani.

A szociális ellátások vonatkozásában megvalósulhatott a korábbi években kialakult támogatási rendszer zavartalan fenntartása, biztosítani tudtuk pl. a védőoltási programok működtetését, folytatni tudtuk a közfoglalkoztatási programot, adományozási akciók szervezésével is tudtunk a rászorulókon segíteni.

Hangsúlyt fektettünk a városüzemeltetési feladatok működési feltételeinek biztosítására, a civil szervezetekkel kialakult jó együttműködés fenntartására.

Nem kényszerültünk - az alapvetően a lakosságot érintő, önként vállalt feladatainkat jelentő - szolgáltatások, juttatások szűkítésére.

Az év során az önkormányzati vagyonunk a megvalósított beruházások, felújítás eredményeként több, mint 150 millió Ft-tal gyarapodott. A védőnői feladatellátás állami feladattá történő átszervezése miatt 2,6 millió Ft, a víziközműagyon térítésmentes átadásával összefüggően több, mint 2,5 milliárd Ft bruttó értékű vagyonvesztés következett be.

Tisztelt Képviselő-testület!

Kérem, hogy a 2023. évi költségvetés zárszámadás adatait tartalmazó rendelet-tervezetet szíveskedjenek elfogadni.

***HATÁSVIZSGÁLAT***

A jogalkotásról szóló 2010. évi CXXX. törvény (Jat.) 17. §-a alapján a zárszámadási rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A zárszámadási rendelettervezet előzetes hatásvizsgálatának megállapításai a következők:

***Társadalmi, gazdasági, hatások***

*A zárszámadási rendeletben foglaltak végrehajtásával az önkormányzat elősegítette a településen élők helyzetének javítását (fejlesztések, intézmények átalakítása, stb.). A szociálisan rászoruló társadalmi rétegek támogatása folyamatos.*

*A rendeletben foglaltak végrehajtásának költségvetési hatását az előterjesztés részletesen tartalmazza.*

***Környezeti és egészségügyi következmények***

*A település egészségügyi ellátása korszerű körülmények között folytatódhatott a 2023. évben is. Egy körzet vonatkozásában Bátaszék Város Önkormányzata volt az egészségügyi szolgáltató, ahol a feladatellátás helyettes orvos megbízásával történt.*

***Adminisztratív terheket befolyásoló hatások***

*A zárszámadási rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelentettek a költségvetési szervek számára.*

***A jogszabályok megalkotásának szükségessége, a jogalkotás elmaradásának várható következményei***

*A zárszámadási rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.*

***A jogszabály alkalmazásához szükséges személyi, szervezeti, tárgyi és pénzügyi feltételek***

*A zárszámadási rendeletben rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak.*

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

Kérjük, hogy a rendelet-tervezetet szíveskedjenek elfogadni.